ประกาศนายทะเบียนเรื่อง กําหนดหลักเกณฑ์ วิธีการ และเงื่อนไข ในการจัดทํารายงานการดํารงเงินกองทุนของบริษัทประกันวินาศภัยพ.ศ. 2554-------------------------------------------- อาศัยอํานาจตามความในมาตรา 27/5 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 นายทะเบียนออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศนายทะเบียน เรื่อง กําหนดหลักเกณฑ์ วิธีการ และเงื่อนไข ในการจัดทํารายงานการดํารงเงินกองทุนของบริษัทประกันวินาศภัย พ.ศ. 2554"ข้อ ๒ ประกาศนี้ให้ใช้บังคับ ตั้งแต่วันที่ 1 กันยายน พ.ศ. 2554 เป็นต้นไปข้อ ๓ ในประกาศนี้ "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "บริษัท" หมายความว่า บริษัทที่ได้รับใบอนุญาตประกอบธุรกิจประกันวินาศภัยตามกฎหมายว่าด้วยการประกันวินาศภัย และหมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย "ผู้สอบบัญชีรับอนุญาต" หมายความว่า ผู้สอบบัญชีรับอนุญาตตามกฎหมายว่าด้วยการประกอบวิชาชีพบัญชี "นักคณิตศาสตร์ประกันภัย" หมายความว่า นักคณิตศาสตร์ประกันภัย ตามกฎหมายว่าด้วยการประกันวินาศภัย และให้หมายความรวมถึงผู้มีสิทธิรับรองรายงานการคํานวณความรับผิดตามกรมธรรม์ประกันภัยของบริษัทตามมาตรา 64 แห่งพระราชบัญญัติประกันวินาศภัย (ฉบับที่ 2) พ.ศ. 2551 ด้วยข้อ ๔ ให้บริษัทจัดทํารายงานการดํารงเงินกองทุน ดังต่อไปนี้ (1) รายงานการดํารงเงินกองทุนประจําปี (2) รายงานการดํารงเงินกองทุนรายไตรมาส (เดือนมีนาคม เดือนมิถุนายน และเดือนกันยายน) (3) รายงานการดํารงเงินกองทุนรายเดือน (เดือนมกราคม เดือนกุมภาพันธ์ เดือนเมษายน เดือนพฤษภาคม เดือนกรกฎาคม เดือนสิงหาคม เดือนตุลาคม เดือนพฤศจิกายน และเดือนธันวาคม)ข้อ ๕ ภายใต้บังคับข้อ 10 ข้อ 11 ข้อ 12 และข้อ 13 การจัดทํารายงานการดํารงเงินกองทุนตามข้อ 4 ให้เป็นไปตามหลักเกณฑ์ วิธีการ และเงื่อนไข ดังต่อไปนี้ (1) ให้บริษัทคํานวณเงินกองทุน ตามประกาศคณะกรรมการกํากับและส่งเสริมการประกอบธุรกิจประกันภัย ว่าด้วยการกําหนดประเภทและชนิดของเงินกองทุน รวมทั้งหลักเกณฑ์ วิธีการ และเงื่อนไขในการคํานวณเงินกองทุนของบริษัทประกันวินาศภัย เว้นแต่รายงานการดํารงเงินกองทุนรายเดือนให้คํานวณเงินกองทุนโดยวิธีประมาณการตามที่นายทะเบียนกําหนดไว้ (2) ให้บริษัทประเมินราคาทรัพย์สินและหนี้สินของบริษัท ตามประกาศคณะกรรมการกํากับและส่งเสริมการประกอบธุรกิจประกันภัย ว่าด้วยการประเมินราคาทรัพย์สินและหนี้สินของบริษัทประกันวินาศภัย เว้นแต่ รายงานการดํารงเงินกองทุนรายเดือน ให้ประเมินราคาทรัพย์สินและหนี้สินโดยวิธีประมาณการที่นายทะเบียนยอมรับ (3) ให้บริษัทใช้แบบรายการ ดังต่อไปนี้ (ก) รายงานการดํารงเงินกองทุนประจําปี ให้ใช้แบบรายการตามเอกสารแนบ 1 แนบท้ายประกาศนี้ (ข) รายงานการดํารงเงินกองทุนรายไตรมาส ให้ใช้แบบรายการตามเอกสารแนบ 2 แนบท้ายประกาศนี้ (ค) รายงานการดํารงเงินกองทุนรายเดือน ให้ใช้แบบรายการตามเอกสารแนบ 3 แนบท้ายประกาศนี้ (4) ให้บริษัทเสนอรายงานการดํารงเงินกองทุนต่อนายทะเบียนภายในระยะเวลา ดังต่อไปนี้ (ก) รายงานการดํารงเงินกองทุนประจําปี ภายในสี่เดือนนับแต่วันสิ้นปีปฏิทิน (ข) รายงานการดํารงเงินกองทุนรายไตรมาส ภายในสี่สิบห้าวันนับแต่วันสิ้นแต่ละไตรมาส (ค) รายงานการดํารงเงินกองทุนรายเดือน ภายในสิ้นเดือนถัดไป (5) รายงานการดํารงเงินกองทุนประจําปี ต้องผ่านการตรวจสอบ (audit) จากผู้สอบบัญชีรับอนุญาตและรับรองโดยนักคณิตศาสตร์ประกันภัย (6) รายงานการดํารงเงินกองทุนในไตรมาสที่สองของทุกปี (เดือนมิถุนายน) ต้องผ่านการสอบทาน (review) จากผู้สอบบัญชีรับอนุญาตและรับรองโดยนักคณิตศาสตร์ประกันภัยข้อ ๖ ในกรณีที่บริษัทมีอัตราส่วนความเพียงพอของเงินกองทุนต่ํากว่าอัตราดังต่อไปนี้ ให้บริษัทเสนอรายงานการดํารงเงินกองทุนรายเดือนตามข้อ 4 (3) โดยใช้แบบรายการตามเอกสารแนบ 2 แนบท้ายประกาศนี้ ที่รับรองความถูกต้องของข้อมูลในรายงานโดยกรรมการผู้มีอํานาจลงนามผูกพันบริษัทหรือผู้จัดการสาขาของบริษัท ต่อนายทะเบียนเป็นประจําทุกเดือน จนกว่านายทะเบียนจะมีคําสั่งเป็นอย่างอื่น ทั้งนี้ การจัดทํารายงานการดํารงเงินกองทุนประจําปีตามข้อ 4 (1) และรายงานการดํารงเงินกองทุนรายไตรมาสตามข้อ 4 (2) ให้เป็นไปตามหลักเกณฑ์ วิธีการ และเงื่อนไขตามข้อ 5 ตามเดิม (1) ตั้งแต่วันที่ประกาศนี้ใช้บังคับถึงวันที่ 31 ธันวาคม พ.ศ. 2555 อัตราร้อยละหนึ่งร้อยยี่สิบห้า (2) ตั้งแต่วันที่ 1 มกราคม พ.ศ. 2556 เป็นต้นไป อัตราร้อยละหนึ่งร้อยสี่สิบข้อ ๗ ในกรณีที่มีเหตุอันควร นายทะเบียนอาจสั่งอย่างหนึ่งอย่างใด ดังต่อไปนี้ (1) ให้บริษัทจัดหาผู้สอบบัญชีรับอนุญาต และ/หรือ นักคณิตศาสตร์ประกันภัยอื่น ที่นายทะเบียนยอมรับเป็นผู้สอบทานหรือตรวจสอบรายงานอีกครั้งหนึ่ง โดยค่าใช้จ่ายของบริษัท (2) ให้บริษัทแก้ไขรายงานการดํารงเงินกองทุน หากบริษัทไม่แก้ไขตามที่นายทะเบียนสั่งให้ถือว่าบริษัทไม่ได้ส่งรายงานข้อ ๘ บริษัทต้องให้ข้อมูลที่ถูกต้องและครบถ้วนแก่ผู้สอบบัญชีรับอนุญาตและนักคณิตศาสตร์ประกันภัย เพื่อใช้ในการสอบทานหรือการตรวจสอบรายงานการดํารงเงินกองทุนข้อ ๙ การส่งรายงานตามประกาศนี้ ให้บริษัทดําเนินการจัดส่งในรูปสื่ออิเล็กทรอนิกส์ตามระบบที่สํานักงานกําหนดไว้ และในรูปกระดาษ (hard copy) ที่บันทึกข้อมูลถูกต้องตรงกันข้อ ๑๐ การรายงานการดํารงเงินกองทุนในไตรมาสที่สองของทุกปี ให้บริษัทสามารถนําเสนอต่อนายทะเบียนได้ภายในหกสิบวันนับแต่วันสิ้นไตรมาส ตั้งแต่วันที่ประกาศมีผลใช้บังคับจนถึงปี พ.ศ. 2557ข้อ ๑๑ ผู้สอบบัญชีรับอนุญาตสามารถตรวจสอบรายงานโดยใช้วิธีการที่ตกลงร่วมกัน (agree upon procedure) แทนการสอบทานรายงานการดํารงเงินกองทุนตามที่กําหนดไว้ในข้อ 5 (6) ข้อ 6 ข้อ 7 (1) และข้อ 8 จนกว่าสภาวิชาชีพบัญชีจะมีการประกาศมาตรฐานการสอบบัญชีว่าด้วยการสอบทานรายงานอื่น ๆ นอกเหนือจากรายงานทางการเงินข้อ ๑๒ รายงานการดํารงเงินกองทุนในไตรมาสที่สามของปี พ.ศ. 2554 (เดือนกันยายน) ต้องผ่านการตรวจสอบตามวิธีการที่ตกลงร่วมกันจากผู้สอบบัญชีรับอนุญาต และรับรองโดยนักคณิตศาสตร์ประกันภัย และให้บริษัทสามารถนําเสนอต่อนายทะเบียนได้ภายในวันที่ 30 ธันวาคม พ.ศ. 2554ข้อ ๑๓ รายงานการดํารงเงินกองทุนในเดือนตุลาคมของปี พ.ศ. 2554 ให้บริษัทสามารถนําเสนอต่อนายทะเบียนได้ภายในวันที่ 30 ธันวาคม พ.ศ. 2554ผู้มีอํานาจลงนาม - ประกาศ ณ วันที่ 31 สิงหาคม พ.ศ. 2554 จันทรา บูรณฤกษ์เลขาธิการคณะกรรมการกํากับและส่งเสริมการประกอบธุรกิจประกันภัยนายทะเบียน